Nie elkeen wat vir My sê: Here, Here! sal ingaan in die koninkryk van die hemele nie... – Matt 7:21
Nie almal is bekend met die uitlatings wat agter die skerms en in privaat gesprekke gemaak is ná die gebeure op 11 September 2001 in New York nie.
Behalwe dat ‘n groot leuen verkondig word oor wat werklik daardie dag gebeur het toe onder andere drie (ja, nie twee nie) toring-geboue na benede getuimel het, en daarby wie werklik daarvoor verantwoordelik was, het verskeie gebeure ontvou wat nou eers behoorlik ontleed kan word.
President George W Bush, die VSA-president op daardie stadium, was volgens sy eie weergawe ‘n wedergebore evangeliese Christen. In ‘n ontmoeting in 2003 met senior Palestynse leiers het hy te vertelle gehad dat hy op ‘n “missie vanaf God” is met die inval in Afghanistan en Irak.
Volgens Nabil Shaath, die Palestynse minister van Buitelandse Sake, het Bush gesê:
“I am driven with a mission from God. God would tell me ‘George go and fight these terrorists in Afghanistan’, and I did. And then God would tell me ‘George, go and end the tyranny in Iraq, and I did.”
Sedert die 1980’s het ‘n groep wat bekendstaan as “fundamentalist evangelical Christians” hulle greep op die Republikeinse party in die VSA gekry. Hulle is geleer om Moslems te haat, om militant te wees en oorlog te stook teen wat hulle beskou as “infidel Muslims”.
Teen 2001 was hierdie godsdienstige groep die vinnigste groeiende in die VSA met 90 miljoen lede. Hulle was orals stewig gevestig en het in die einste Bush die president gehad. Hierdie “Christelike herlewing” het die geldmagte soos ‘n handskoen gepas.
Die oorloë wat ná 9/11 deur die VSA geloods is, was dus vanuit hierdie perspektief gedoen – ‘n oorlog deur die Christendom teen Islam. Bush het ook aan Jacques Chiraq in 2003 vertel dat Gog en Magog in die Midde-Ooste verslaan moes word. Sy gesag was die Bybelse boeke Genesis, Esegiël en Openbaring!
Bush het aan Chiraq gestel:
“This confrontation is called by God, who want to use this conflict to erase His people’s enemies before a New Age begins.”
Wat Bush nie aan Chiraq vertel het nie was dat hy, net soos sy pa, ingelyf was in ‘n okkultiese geheime organisasie bekend as die Skull and Bones te Yale Universiteit. Die werklike naam van hierdie organisasie is The Brotherhood of Death.
Elke lid van die Skull and Bones het ‘n kodenaam en moet ‘n sataniese ritueel ondergaan by sy inlywing. Bush se pa se kodenaam was Magog.
Bush het egter net ‘n fraksie van die verhaal aan Chiraq vertel. Die oorlog deur die ganse Moslem-wêreld was bedoel om ‘n radikale en fundamentalistiese Moslem-reaksie dwarsdeur die wêreld te ontketen.
Proteste en oorloë het uitgebreek in Tunisië, Yemen, Libië, Bahrein, Kuweit, Jordanië, Irak, Morokko, asook in Myanmar, Indonesië en Pakistan.
Wat aanvanklik vir hoopvolle Moslems gelyk het na die herstel van ware demokrasie het gou ontaard en sy ware kleure getoon – die gryp van mag deur ‘n geheime organisasie in die Moslemwêreld bekend as die Muslim Brotherhood.
In 2007 het Ramsy Clark, ‘n voormalige VSA-prokureur-generaal die volgende gesê:
“The US government ‘s need for an enemy, its search for new enemies is really a way of uniting the country, covering its real motives and appealing for patriotism that is called the last refuge of the scoundrel. Patriotism is not the real motive. The real motive is domination and exploitation, and to get away with it you have tot have a rallying ground, an enemy.”
Osama Bin Laden, Islamietiese Jihadiste, Al Quaeda en ISIS, almal produkte van Amerikaanse Intelligensie (die CIA), in samewerking met die Muslim Brotherhood. In dié proses is ‘n oorlog tussen Sunni en Sjihietiese Moslems ontketen.
Hierdie “godsdienstige oorlog” moes die tafel dek om die beheer oor die olie van die Midde-Ooste te kry en hierdie state só deur innerlike konflik te verswak dat dit geen gevaar vir Israel sou inhou nie.
Nou is dit so dat die VSA se oorloë in die Midde-Ooste en deur die ganse Moslem-wêreld ‘n ernstige knou begin kry het met die toetrede van Rusland en die feit dat state soos Turkye en Saoedi-Arabië duidelik nie na die pype van die VSA dans nie.
ISIS of IS, bewapen en opgelei deur die VSA en die Israeliese Mossad, is duidelik besig om die oorlog in Sirië te verloor. Amerikaanse planne word nou ernstig in die wiele gery.
Die Nuwe Wêreldorde van David Rockefeller en die Heilige Oorlog van George W Bush het die wind van voor gekry!
Intussen word die burgers van die VSA en die hele mensdom aan die neuse rondgelei met satanies-geïnspireerde leiers wat God se naam misbruik vir hulle diaboliese doelstellings.
Dalk het die Derde Wêreldoorlog reeds begin. Onder ons neuse. Want die spanning in die Midde-Ooste en elders laai daagliks op. En die mensdom word meegesleur omdat hulle nie hulself wil vergewis van die ware feite nie. Ja, omdat hulle nie die gawe van onderskeiding wil besit nie!